#### E L Ő T E R J E S Z T É S

### Szombathely Megyei Jogú Város Közgyűlése Városstratégiai, Idegenforgalmi és Sport Bizottságának

### 2024. március 26-i ülésére

*Javaslat a Szombathely, Sárdi-ér utca 12616 hrsz. villamosenergia ellátás zöldterületen történő elhelyezéséhez szükséges döntés meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

A Villkász Kft. (9700 Szombathely, Mérleg u. 1/A.) kezelői és tulajdonosi hozzájárulás iránti kérelmet nyújtott be a Városüzemeltetési Osztályhoz. A kérelem szerint a Sárdi-ér utca 12616 hrsz-ú telek és a Tátika utca (8134 hrsz) között 102 m hosszúságú NAYY 4x50 mm2 típusú villamosenergia földkábel csatlakozás létesülne.

A tervezett bekötés nyomvonala érinti Szombathely, Tátika utca 8134 hrsz-ú önkormányzati tulajdonú ingatlan területén lévő zöldterületet.

A tervezett nyomvonal kialakításokat az 1. számú mellékletként csatolt helyszínrajz mutatja be.

A Városüzemeltetési Osztály megállapította, hogy a tervezett bekötések nem kerülhettek más nyomvonalra, mivel a többi közmű védőtávolságát szem előtt kell tartani.

A Csaba úton tervezett útrekonstrukció és útvonal terelés miatt a munkavégzés június 1. után kezdhető meg.

A tervezett nyomvonal kizárólag füvesített területet érint, fásszárú növényzetet, fát, cserjét nem.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2024. március „ ”**

**/: Horváth Soma :/**

**Határozati Javaslat**

**…../2024. (III.26.) VISB. sz. határozat**

A Városstratégiai, Idegenforgalmi és Sport Bizottság a „Szombathely, Sárdi-ér utca 12616 hrsz-ú ingatlan villamosenergia ellátás zöldterületen történő elhelyezéséhez szükséges döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

A Bizottság támogatja, hogy a Sárdi-ér 12616 hrsz-ú ingatlanra a benyújtott tervdokumentáció alapján villamosenergia földkábel épüljön ki a kezelői hozzájárulásban előírt feltételekkel, június 1. utáni munkakezdéssel.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal